Nyregistrerte og bruktimporterte traktorer

1993-2016

Figur 1 viser årstall for nyregistrerte og bruktimporterte traktorer i perioden 1993-2016. Se detaljer nedenfor om utviklingen gjennom de siste årene til og med juni 2017.

Figur 1

Kilde: Opplysningsrådet for veitrafikken

*Bruktimporten* nådde en topp i 2011, etterfulgt av fire år med sterk tilbakegang, som førte til at importen i 2015 ble den laveste siden 1993. Men i 2016 snudde utviklingen oppover. Også *nyregistreringene* økte litt i 2016, etter to år med tilbakegang.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

Figur 2

Kilde: Opplysningsrådet for veitrafikken

Nyregistreringene går i bølger med bølge*topper* i 1996, 2006 og 2011. Trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. Fra 2011 til 2015 ble bruktimporten *redusert* med hele 30 prosent per år, men økte igjen i 2016.

**Månedstall og kvartalstall 2014-2017**

I 2. kvartal i år ble det registrert 843 nye traktorer. Det er 33 (4,1 prosent) flere enn i samme periode i fjor. Det var tilbakegang i april, men oppgang både i mai og juni. På grunn av tilbakegangen i 1. kvartal ble det solgt 54 (3,4 prosent) færre nye traktorer i 1. halvår i år sammenlignet med i fjor. Se figur 4.

Veksten i bruktimporten gjennom fjoråret har fortsatt i år. I 1. halvår i år ble det solgt 170 bruktimporterte traktorer, mot 122 i samme periode i fjor. Se figur 3.

Figur 3

Kilde: Opplysningsrådet for veitrafikken

Figur 4

Kilde: Opplysningsrådet for veitrafikken

Endringer i 2015, 2016 og hittil i 2017. Måneder og kvartal

Figur 5

Kilde: Opplysningsrådet for veitrafikken

Figur 6

Kilde: Opplysningsrådet for veitrafikken

Tilbakegangen i antallet nyregistrerte traktorer mot slutten av fjoråret fortsatte inn i inneværende år, men har snudd oppover de to siste månedene. Se figur 5. Det førte til at nyregistreringene ble redusert i både 4. kvartal i fjor og første kvartal i år, men steg i 2. kvartal.

Etter tilbakegangen i gjennom 2015 og inn i 2016 har bruktimporten steget jevnt. Se figur 6. I 1. halvår i år ble det solgt 48 (39,3 prosent) flere bruktimporterte traktorer enn i 1. halvår i fjor.

Andelen bruktimporterte traktorer nådde en topp på 20,0 prosent i 2010. De fem påfølgende årene gikk andelen markert tilbake til 6,2 prosent i 2015; men tok seg opp igjen til 9,0 prosent i 2016. 1. halvår i år har andelen bruktimporterte traktorer fortsatt å øke til 10,0 prosent.

Figur 7

Kilde: Opplysningskontoret for veitrafikken